Agder Kunstsenter

Agder Kunstsenter (AKS) er en selvstendig, regional informasjons- og kompetanseinstitusjon for bildende kunst og håndverk. Senteret har Agder som primært virkeområde, og er lokalisert i Kristiansand kommune. Agder Kunstsenter eies av Norske Billedkunstnere Agder (NBK-A) og Norske Kunsthåndverkere Sør-Norge (NK Sør-Norge).

 Eierskap og drift 
Kunstsenteret er eid av de to grunnorganisasjonene Norske Billedkunstnere Agder og Norske Kunsthåndverkere Sør-Norge. Senteret er organisert som en organisasjon med representantskap og styre. Tilskuddspartnere er Vest-Agder fylkeskommune, Aust-Agder fylkeskommune og Kristiansand kommune.

Agder Kunstsenter har tre stillinger per 2024, fordelt på hel- og deltidsstillinger. Per 2024 er cirka 130 kunstnere tilknyttet AKS.

Historikk
Agder Kunstsenter ble etablert i 1980 som Sørlandet Kunstsenter, og het en periode Agder Kunstnersenter, før navnet i 2013 ble Agder Kunstsenter. 

Fra lokaler i Skippergata i Kristiansand, senere Winters hus på Setesdalsveien, videre til gamle katedralskolen, og nå i den gamle vaktmesterboligen til «Katta», har senteret drevet blant annet med kunstformidling, gallerivirksomhet, vandreutstillinger, utsmykkningsoppgaver, kommisjonsalg og kunstprosjekter.

 Referanser 

Eksterne lenker

 Vedtekter
 kunstsentrene.no
 norskekunsthandverkere.no
 NBK hos billedkunst.no

Kategori:Kultur i Kristiansand
Kategori:Norske kunstnerorganisasjoner
Kategori:Etableringer i 1980